Gandia presenta la campanya de sensibilització contra la COVID-19 'No et confies. Cuida't per tu i per qui t'ha cuidat tota la vida'
05 febrer 2021

## Gandia presenta la campanya de sensibilització contra la COVID-19 'No et confies. Cuida't per tu i per qui t'ha cuidat tota la vida'05 febrer 2021Última actualització: 14 juliol 2025

![](../gestion/img/feebe6fe9832d8367d15c2adf1c0057c122dfa655125b7fac9094435eae8e9ee.jpg)  
  

La regidora delegada de Sanitat, **Liduvina Gil**, ha presentat aquest matí davant els mitjans de comunicació la campanya 'No et confies. Cuida't per tu i per qui t'ha cuidat tota la vida'. Amb aquesta iniciativa l'Ajuntament de Gandia pretén conscienciar a tota la ciutadania, i especialment a la joventut, sobre les conseqüències que implica no respectar les mesures de seguretat bàsiques com les normes de distància social, l'ús de les mascaretes o l'agrupació de persones permesa.  
El tema de la campanya, reflectit en una animació audiovisual, se centra en una iaia que està a l'UCI i no sa sap si se salvarà.

Al respecte, Gil ha aclarit que no es tracta d'una campanya que culpabilitza als més joves, sinó que incentiva la seua responsabilitat i conscienciació davant la situació actual: "_És una campanya que no culpabilitza. Quan parlem dels joves diguem que són bons xics i bones xiques, és a dir, en cap moment estem dient que estan fent-ho malament, sinó que en aquest moment apel·lem a la seua responsabilitat i a la seua consciència. En aquesta història no hi ha cap mascareta, donat que cadascun entén que l'altre es cuida de cadascun perquè com jo em cuide no tinc el virus, i l'altre també es cuida i quan ens ajuntem en amics pensem que no va a passar res i sí que passa. Com cadascun pensem que el seu cercle de contacte és limitat pensem que no passarà això_".

En aquest sentit, la regidora de Sanitat ha recordat que "_d'acord amb les estadístiques, les relacions socials continuensent  el focus més gran de contagis_".

Finalment, Gil ha insistit en la importància de continuar complint les mesures de seguretat recomanades per les institucions sanitàries i de no confiar-se, ja que la Incidència Acumulada (IA) de contagis a Gandia i a l'Àrea de Salut "_continua sent molt elevada_".